gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl gl gl gl gl gl gl en ca pt gl gl gl en pt gl es
Casa Souto. San Miguel de Reinante – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Casa Souto. San Miguel de Reinante.
Outro exemplo de transición entre a vivenda autóctona e a casa nobre con aire de pazo. Construída nos anos 20 por D. Ramón Iglesias Pérez.
Ao igual que moitos dos promotores, D. Ramón elixiu o emprazamento da súa vivenda indiana, de gran carga decorativa na fachada principal, á beira da estrada xeral.
Na primeira planta, tres ventás dan acceso a un balcón corrido, que ocupa a lonxitude total da fachada, soportado por catro fermosas ménsulas e rematado cunha fina reixa de ferro profusamente decorada. O balcón é normalmente o lugar nobre do edificio polo que os propietarios se esmeran máis na súa decoración. Convértese así nun dos compoñentes que marcan o gusto e a posición económica dos promotores.
Coroando o edificio sobresae unha peineta semicircular na que se abre un balcón de igual gusto que o anterior e sobre a que se dispón un adorno con motivos vexetais. É frecuente a utilización de molduras para a decoración de frisos, frontóns e recercados das fiestras. Sobre o acroterio ou sotabanco que esconde o tellado dispóñense figuras de xerro a modo de pináculos contribuíndo a outorgarlle un aire de distinción á vivenda.
Centro Sociocultural, Rúa Vila, 78 bis.
De luns a venres de 10:00h a 13:30h.